Bugetul pe acest an al Primăriei comunei Vlădeşti este la nivelul de 8,2 milioane de lei, din care 3,4 milioane de lei venituri proprii. La sfârșitul anului 2023, Consiliul local al comunei Vlădeşti a aprobat studiul de fezabilitate, devizul general şi a indicatorii tehnico-economici pentru obiectivul de investiţie "Dezvoltarea infrastructurii pentru managementul gunoiului de grajd şi al altor deşeuri agricole compostabile" - Componenta C3, precum şi a valorii totale a proiectului. Tot anul trecut, Primăria comunei Vlădești a primit suma de 300.000 lei din fondul de rezervă bugetară la dispoziţia Guvernului, prevăzut în bugetul de stat pe anul 2023, pentru finanţarea unor cheltuieli descentralizate pentru servicii sociale destinate persoanelor vârstnice şi persoanelor cu handicap. Prin hotărârea nr. 40/2023, Consiliul local al comunei Vlădeşti a aprobat necesitatea şi oportunitatea demarării proiectului "Sprijinire a investiţiilor în noi capacităţi de producere a energiei electrice produsă din surse regenerabile pentru autoconsum", finanţat prin fondul pentru modernizare derulat de către Ministerul Energiei. Anul trecut, s-a încheiat prima etapă a programului de asfaltare drumuri, în comuna Vlădești, prin Anghel Saligny. Prin programul național de investiții "Anghel Saligny", primarul Cosac realizează proiectul "Consolidare și modernizare drumuri de interes local în comuna Vlădești, județul Vâlcea", la valoarea de 4 milioane de lei.
Web Design by DowMedia